Diari Oficial de la Generalitat Valenciana


Sumari del DOGV 1092, del 23-06-1989 (1989/814281)

DECRET 90/1989, de 12 de juny, del Consell de la Generalitat Valenciana, pel qual es creà la Denominació <<Productes de Qualitat de la Comunitat Valenciana>> per a productes agraris i agro-alimentaris produïts a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/06/12/90/dof/vci/html**

### Dades del document

Número de DOGV
:   1092

Data del DOGV
:   23-06-1989

Secció del DOGV
:   DISPOSICIONS GENERALS

Número del document
:   1989/814281


Data del document
:   12-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 90/1989, de 12 de juny, del Consell de la Generalitat Valenciana, pel qual es crea la Denominació "Productes de Qualitat de la Comunitat Valenciana" per a productes agraris i agroalimentaris produïts a la Comunitat Valenciana.  
Les coordenades actuals de comercialització de productes passen per la promoció, el foment, la defensa i la millora de la qualitat dels aliments els quals gaudeixen de característiques pròpies, segons l'origen, l'espècie o el gènere, tant pels processos d'elaboració i producció, com per la natura i trets diferencials, i aconsellen la creació d'una figura de qualitat que la garantesca a nivell de consumidor.  
Hi ha un bon nombre de productes tradicionals a la Comunitat Valenciana mereixedors, pel seu especial interès econòmic i social, de ser protegits per una Denominació que permeta d'una banda garantir la qualitat, perseguir possibles fraus, evitar competències deslleials, i millorar l?elaboració, la tipificació i la comercialització del producte, i d'altra ordenar el sector amb criteris de qualitat.  
Per aquest Decret la Denominació «Productes de Qualitat de la Comunitat Valenciana» ofereix als productors, als elaboradors i als transformadors d'aliments que tinguen l'activitat dins el seu àmbit territorial, i que amb determinats criteris de Qualitat oferesquen al consum productes d'especial identificació qualitativa, la possibilitat de diferenciar la seua oferta comercial.  
En virtut del que disposa el Reial Decret 4107/1982, de 29 de desembre, sobre el traspàs de funcions i serveis de l'Administració de l?Estat a la Generalitat Valenciana, a proposta del Conseller d?agricultura i Pesca i amb la prèvia deliberació del Govern Valencià, en la sessió del dia 12 de juny de 1989,  
DECRETE:  
Article primer  
Es crea la Denominació «Productes de Qualitat de la Comunitat Valenciana», per a garantir la qualitat i procedència de productes agraris i agro-alimentaris produïts a la Comunitat Valenciana.  
Article segon  
La Denominació «Productes de Qualitat de la Comunitat Valenciana» pot ser utilitzada pels productes agraris i agro-alimentaris produïts a l?àmbit territorial de la Comunitat Valenciana, amb caràcters propis que permeten distingir-los per la naturalesa, l?origen i/o les particulars condicions de producció o elaboració o la qualitat i que complesquen les exigències de la Reglamentació Técnico-Sanitària que els efecte i la resta de normativa vigent.  
Article tercer  
U. Les persones interessades a utilitzar la denominació «Productes de Qualitat de la Comunitat Valenciana» presentaran una sol·licitud al Director General d'Innovació i Promoció Agrària, qui, autoritzarà o denegarà l?ús de la Denominació «Productes de Qualitat de la Comunitat Valenciana», després de comprovar que els productes tenen les característiques de qualitat especificades en aquest Decret, i vists els informes d'altres departaments.  
Dos. Amb la sol·licitud també hauran de presentar:  
- L'informe de les característiques del producte.  
- El document que acredite la personalitat jurídica del sol·licitant i, si s'escau, altres requisits exigits per al desenvolupament de la seua activitat.  
- L'acceptació expressa i la submissió a la reglamentació derivada d'aquest Decret.  
Article quart  
U. Tots els productes acollits a la Denominació »Productes de Qualitat de la Comunitat Valenciana» disposaran d'una Reglamentació específica on es definirà el producte objecte de la Denominació, la seua composició i característiques, la zona de producció, els mètodes de producció i elaboració, i la qualitat del producte.  
Dos. El control de la qualitat de la Denominació haurà de ser extern i independent de la producció.  
Tres. S'establirà un distintiu adient per als productes emparats, que haurà d'acompanyar-los obligatòriament a tots.  
Quatre. Les Reglamentacions pròpies de cada producte seran aprovades pel Conseller d?agricultura i Pesca.  
Article cinqué  
U. La denominació «Productes de Qualitat de la Comunitat Valenciana» es constituirà a l?entorn d'un òrgan Gestor que té la missió de vetlar pel correcte compliment dels Reglaments. Aquest òrgan Gestor serà integrat per productors i/o elaboradors.  
Dos. En els casos que es consideren oportuns, i segons la característica del sector que suporte determinats Productes de qualitat, es podrà disposar d'un Consell que vetle pel correcte compliment del seu reglament.  
Tres. En cada Consell o òrgan Rector hi haurà una representació de la Conselleria d?agricultura i Pesca.  
Article sisé  
U Es crea el Registre per als productes dins de la denominació «Productes de Qualitat de la Comunitat Valenciana», al si del Servei de Promoció de la Qualitat, de la Direcció General d'Innovació i Promoció Agrària.  
Dos. S'inclouran en aquest Registre els productes que s'autoritzen, els seus distintius, bolles, etc. i les persones físiques o jurídiques que complint els requisits estabiert siguen autoritzades per a utilitzar la Denominació.  
Article seté  
Les persones físiques o jurídiques que utilitzen la denominació «Productes de Qualitat de la Comunitat Valenciana»,seran responsables que el producte reunesca les característiques definides en el Reglament i complesca tots els seus requisits.  
Article vuité  
La Conselleria d?agricultura i Pesca vetlarà pel bon ús de la denominació «Productes de Qualitat de la Comunitat Valenciana», i perseguirà l?ús indegut.  
Cas d'incompliment de la reglamentació específica, i de la normativa vigent, es podrà retirar el dret d'usar la denominació.  
DISPOSICIO ADDICIONAL  
Les Ordres de la Conselleria d?agricultura i Pesca del 19 de juny de 1988, regulant la Denominació Específica «Cireres de la Muntanya d'Alicante» i el seu Consell Regulador; del 28 de febrer de 1989, per la qual es regulan les denominacions específiques «Xufa de València» i «Orxata Valenciana de Xufa», i el seu Consell Regulador; i del 27 de setembre de 1988 per la qual s'estableix la Denominació d'Origen «Nispros Callosa d'En Sarrià» amb caràcter provisional, s'acolliran al que estableix aquest Decret com a Denominacions «Productes de Qualitat de la Comunitat Valenciana», quedant derogats tots els seus preceptes, que s'oposen a les disposicions d'aquest Decret.  
DISPOSICIONS FINALS  
Primera  
Es faculta la Conselleria d?agricultura i Pesca, perquè dicte les disposicions que calguen per a l?execució i el desplegament d'aquest Decret.  
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 12 de juny de 1989.  
El President de la Generalitat,  
JOAN LERMA I BLASCO  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI